cyanic-selkie/wikianc huggingface dataset:
Mark David Chapman
Mediassa
Murhaamalla John Lennonin Chapman halusi tulla merkittäväksi henkilöksi. Kun häntä sittemmin haastateltiin vuonna 2010, hän sanoi, että hänestä tuli vain murhaaja, ei merkittävä henkilö. Hänellä oli luettelo henkilöistä, jotka hän halusi tappaa Lennonin jälkeen. Listalla olivat Elizabeth Taylor ja talk show -juontaja Johnny Carson.
Joelin kirja
Historia
Tutkijat ovat jakautuneet kirjan ajoituksen suhteen kolmeen pääkoulukuntaan:
Sisältö
Kirjan tunnetuin kohta on 2. luvun lopussa oleva profetia, jonka mukaan Herra tulee vuodattamaan Henkensä kaikkien ihmisten päälle. Apostolien tekojen mukaan Pietari lausui tämän profetian helluntaina selittäen, että siinä tarkoitettu ennustus oli toteutunut.
Lapin kullan kimallus
Martti Suosalo oli ehdolla roolistaan parhaan miessivuosan Jussi-palkinnon saajaksi vuonna 2000.
Esitykset
Elokuva sai teattereissa 193 600 katsojaa. Televisioensi-ilta sarjalle oli 26. marraskuuta 2001 ja televisiossa katsojia oli keskimäärin yli miljoona. Yle TV1 on uusinut sarjan useita kertoja.
Frederick Soddy
Vuosina 1904–1914 hän toimi lehtorina Glasgow’n yliopistossa. Siellä ollessaan hän todisti, että uraani hajoaa radiumiksi. Hän todisti lisäksi, että radioaktiivisella alkuaineella voi olla useampi kuin yksi atomimassa, vaikka kemialliset ominaisuudet ovat samat. Tämä havainto johti isotoopin käsitteeseen. Myöhemmin hän todisti, että ei-radioaktiivisellakin alkuaineella voi olla useita isotooppeja.
Hoosean kirja
Sisältö
Tästä seuraa neljäs teema, Israelin palauttaminen maanpaosta. Maa tullaan valloittamaan, ja kansa tullaan lähettämään pakkosiirtolaisuuteen – mutta jotkut tulevat palaamaan ja rakentamaan maan jälleen kerran. Jumala tulee ottamaan kansan omakseen ja kansa tulee olemaan uskollinen hänelle heidän Jumalanaan.
Pamela Frank
Frank on levyttänyt muun muassa kantaesittämänsä Aaron Jay Kernisin teokset Lament and Prayers for Violin and Orchestra ja Still Movement With Hymn pianokvartetille. Muihin levytyksiin lukeutuu tulkintoja Ludwig van Beethovenin sonaateista ja Wolfgang Amadeus Mozartin konsertoista.
Kastjärvi
Kastjärvi on Keski-Suomessa Jämsässä Jämsänkosken- ja Jämsän keskustaajamien välissä sijaitseva järvi.
Diners Club
Pohjoismaissa Diners Club -maksukorttia hallinnoi SEB Kort AB, joka on SEB AB:n (Skandinaviska Enskilda Banken) täysin omistama tytäryhtiö. SEB Kort AB on Pohjoismaiden suurin kansainvälisiä maksu- ja luottokortteja myöntävä yritys.
Zeta Aurigae
Kun kaksoistähden sininen B-komponentti menee punaisen jättiläistähden taakse, tähden valo pimenee 15 % eli 0,15 magnitudia.
Ante Trumbić
Ura
Maailmansodan päätyttyä Serbian sijaishallitsija Aleksanteri julisti 1. joulukuuta 1918 perustetuksi Serbien, kroaattien ja sloveenien kuningaskunnan, ja nimitti Trumbićin uuden valtion ulkoministeriksi. Trumbić edusti maataan myös Pariisin rauhankonferenssissa. Ongelmaksi muodostuivat Italian vaatimukset Fiumen kaupungista ja aluelaajennuksista Adrianmeren rannikolla, jotka ympärysvallat olivat sille luvanneet vuonna 1915 salaisessa Lontoon sopimuksessa. Myös itsenäisyyttä tavoitelleet kroaattinationalistit aiheuttivat vaikeuksia uudelle valtiolle. Aluekiista Italian kanssa saatiin ratkaistua marraskuussa 1920 Rapallon sopimuksella, jossa Trumbić sai neuvoteltua kiistanalaisimmat alueet Jugoslavialle. Hän jätti sen jälkeen ulkoministerin tehtävät 22. marraskuuta 1920.
Alain Juppé
Juppé opetti kaksi vuotta Quebécin yliopistossa ja ryhtyi sitten UMP:n ehdokkaaksi parlamenttivaaleihin ja oli lyhyen aikaa ennen häviämiään vaaleja ministerinä: puolustusministerinä marraskuusta 2010 helmikuuhun 2011 ja ulkoministerinä 2011-2012.
Davit IV
Sotaretket
Vuonna 1123 Davitin armeija valtasi Dmanisin, viimeisen seldžukkitukikohdan Etelä-Georgiassa. Vuonna 1124 Davit valtasi viimein Širvanin ja armenialaisen Anin kaupungin islamilaisilta emiireiltä, ulottaen valtakuntansa nyt Araksin altaalle. Armenialaiset ottivat Davitin vastaan vapauttajana ja toimittivat hänen armeijalleen joitakin apujoukkoja. Tähän aikaan Davitin arvonimeen ilmaantui osa "Vapahtajan miekka". Se on kaiverrettu Daavidin aikaiseen kuparilanttiin: "Kuninkaiden kuningas, Davit, Giorgin poika, Vapahtajan miekka".
Voikkoväri
Voikkovärit on hevosen väriryhmä, jossa pohjaväriä haalistaa voikkogeeni CCr. Geeni on epätäydellisesti vallitseva, joten homotsygootit voikot ovat huomattavasti heterotsygootteja voikkoja vaaleampia.
Aamoksen kirja
Sisältö
Useimpien tutkijoiden mukaan Aamoksen kirjan keskeinen idea on siinä, että Jumala laittaa kansansa samalle tasolle kuin sitä ympäröivät kansat – hän vaatii kaikilta samaa moraalia. Samoin kuin kaikki muut kansat, jotka nousevat Jumalaa vastaan, myös Israel ja Juuda eivät pääse pakoon tuomiota epäjumalanpalvonnasta ja epäoikeudenmukaisista tavoista, eikä Jumalan kanssa solmittu liitto vapauta niitä moraalisista standardeista. Jumalaa edustava kansa täytyy puhdistaa kaikesta ja kaikista, jotka häpäisevät Jumalan nimen. Jumalan nimen on oltava korkea.
Lori Alan
Lori Alan Denniberg (s. 18. heinäkuuta 1966 Potomac, Maryland, Yhdysvallat) on yhdysvaltalainen näyttelijä, joka tunnetaan paremmin äänirooleistaan.
Jumalan Karitsan kirkko
Jumalan Karitsan kirkko on myöhempien aikojen pyhien liikkeeseen kuuluva, moniavioisuutta harjoittava yhteisö. Yhteisön perustaja Ervil LeBaron erosi vanhemman veljensä Joel LeBaronin johtamasta Aikojen täyteyden esikoisten kirkosta vuonna 1972 ja perusti San Diegossa vaimoineen oman yhteisön. Ervil LeBaron määräsi veljensä Joelin surmattavaksi seuraavana vuonna, minkä jälkeen hän itse johti hyökkäystä yhteisön omistamalle Los Molinos -kommuunille. Hänen ilmeisenä tarkoituksenaan oli surmata kommuunilla asunut nuorin veljensä Verlan LeBaron, joka kuitenkin oli matkoilla ja pelastui. Kommuuni kuitenkin tuhoutui liekeissä, ja kaksi ihmistä sai surmansa.
Valtatie 11
Historiaa
Tie sai numeronsa vuoden 1938 tienumerointijärjestelmän käyttöönoton yhteydessä. Tie oli tuolloin varsin kiemurteleva: Tampereelta tie kulki yhdessä valtatien 9 kanssa Nokian keskustaan, josta edelleen Nokian Siuron kautta Suoniemen Salmin kylään. Täällä valtatiet haarautuivat ja 11-tie kulki Mouhijärven, Suodenniemen, Lavian ja Kullaan kirkonkylien kautta Porin Ruosniemelle ja edelleen Poriin. Länsipäässään tie kulki melko tasaisessa maastossa, mutta Lavian ja Tampereen välillä oli useita jyrkkiä ja korkeita mäkiä. Vanhaa valtatien reittiä noudattavat nykyiset seututiet 257, 259 ja 2505.
Nykyinen linjaus on lähes kuin viivoittimella vedetty. Niinpä nopea ja oikaiseva tie saikin Tampereella nimekseen Porin pikatie ja vastaavasti Porissa Tampereen pikatie. Nykyinen tie on valmistunut pääosin 1950-luvulla; Nokian pohjoispuolinen ohitus Siuron tienhaarasta Nokian Sarpatintielle valmistui 1968 ja moottoritie Tampereelle vasta vuonna 1973. Nykyisin valtatie 11 ei ala enää Tampereelta vaan Nokialta. Tampereen pään moottoritien tienumero on 12. Varsinkin entisten Kullaan, Kiikoisten ja Mouhijärven kuntien alueilla tie kulkee pitkiä matkoja asumattomien metsäseutujen halki. Valtatiellä ovat ajaneet pikavuoroliikennettä aikaisemmin V. Keto-Seppälä Oy, Länsilinjat Oy ja OnniExpress, nykyisin Onnibus (1.1.2012 alkaen) ja Satakunnan Liikenne (2.6.2014 alkaen). Liikenneturvallisuuden kannalta ongelmallisimmaksi tienkohdaksi on osoittautunut Nokian Siuron pohjoispuolella sijaitseva Murhasaari, jossa on sattunut useita vakavia onnettomuuksia. Paikalla sijainneet levähdysalueet on poistettu käytöstä.
Uudenmaan historiallinen maakunta
Uudenmaan historiallinen maakunta sijaitsee Uudenmaan ja eteläisen Kymenlaakson nykymaakuntien alueilla. Alueella asuu nykyisin noin 1 700 000 henkilöä. Suurimpia kaupunkeja alueella ovat Helsinki, Espoo, Vantaa, Kotka ja Porvoo. Sen aluetta vastasi likimain myös aiempi Uudenmaan lääni eri laajuuksissaan. Likimain Uudenmaan historiallinen maakunta vastasi myös Raaseporin linnaläänin ja Porvoon linnaläänin alueita.
Rio Tinto (yritys)
Kritiikkiä
Yhdysvalloissa Rio Tinto on osakkaana Resolution Copper -hankkeessa, jonka tavoitteena on kuparikaivos Apassi-heimon pyhille maille Oak Flatiin Arizonan osavaltiossa. Hankkeella ei ole alueen alkuperäiskansojen suostumusta. Vastustajien mukaan kaivos turmelisi alkuperäiskansojen pyhiä alueita, minkä lisäksi se uhkaisi alueen jokia, lähteitä ja pohjavesiä.
Eila Kostamo
Kostamo kirjoitti ylioppilaaksi Oulun yhteislyseosta vuonna 1957 ja valmistui Helsingin yliopistosta filosofian kandidaatiksi vuonna 1965.
Chuck Liddell
Tappioputki ja uran päätös (2007–2010)
thumb|vasen|250px|Liddell UFC 115 -tapahtuman punnituksissa. Mauricio Rua tyrmäsi Liddellin 18. huhtikuuta 2009 UFC 97 -tapahtumassa. UFC:n puheenjohtaja Dana White kertoi ottelun jälkeen, että Liddell lopettaa uransa. Myöhemmin kuitenkin Liddellin ilmoitettiin palaavan UFC:hen ja toimivan Ultimate Fighter -tositelevisiosarjan 11. tuotantokauden valmentajana yhdessä Tito Ortizin kanssa. Valmentajille oli suunniteltu ottelu televisiosarjan nauhoituksen jälkeen, mutta Ortiz joutui perumaan ottelun ja hänet korvasi Rich Franklin. Liddell hävisi ottelun tyrmäyksellä ensimmäisessä erässä ja lopetti vapaaottelu-uransa.
Suolammi (Jämsä, Asemamäki)
Suolammi on Keski-Suomessa Jämsässä Jämsän keskustaajaman ja Jämsänkosken keskustaajaman puolivälissä sijaitseva järvi.
Maantietoa
Suolammi on 850 metriä pitkä, 300 metriä leveä, ja sen pinta-ala on 8,6 hehtaaria. Se sijaitsee pienten mäkien ympäröimässä peltomaaksi raivatussa laaksossa. Lammen itäpuolella kohoaa Suolamminmäki, joka kohoaa lähes 130 metrin korkeuteen mpy. eli 40 metriä lammen yläpuolelle. Mäellä sijaitsee näkötorni, josta näkee ympäristön kulttuurimaisemaa ja lampea huonosti eteen kasvaneen puuston vuoksi. Siinä ei ole kartan mukaan saaria. Järven rantaviivan pituus on 1,4 kilometriä ja vain rantaviiva puskittunutta ja harvapuista aluetta. Puiden takana on jo peltomaata ja eteläpuolella Jämsän ammattiopistoon kuuluva entinen Puutarha- ja maatalousoppilaitoksen kampus. Lammen itärantaa seuraa läheltä Auvilasta Mulikon kautta Arvenmäkeen johtava kylätie (Auvilantie).
Lääkärioikeudenkäynti
Rikoksiin lukeutuivat ihmisillä tehdyt kokeet, jotka käsittivät muun muassa korkeuden sietokyvyn mittaamista, kylmyyden sietokyvyn mittaamista ja meriveden juottamista. Ihmiskokeissa koehenkilöitä oli altistettu tarttuville taudeille, kuten kelta- ja lavantaudille. Kokeita oli tehty erilaisten hoitokeinojen, kuten luiden istuttamisen tutkimiseksi. Koehenkilöitä oli altistettu kemikaaleille kuten esimerkiksi sinappikaasulle. Kokeet vaativat tuhansia kuolonuhreja.
Rotutieteellisestä syistä tohtorit olivat keränneet myös keskitysleireillä murhattujen juutalaisten pääkalloja. Samoin osa oli ollut mukana natsien eutanasiaprojektissa ja joukkosterilisaatioissa, joiden tarkoitus oli ei-toivottujen ainesten hävittäminen Saksasta ja sen valtaamilta alueilta.
SS-lääkäri Hovenin todistajanlausunnossa Nürnbergissä mainittiin, että "tulisi olla yleisessä tiedossa että keskitysleireillä tehdyt ihmiskokeet tehtiin ainoastaan IG Farbenin etujen takia... IG Farbenin tarkoitus oli salata kaikki tämä, ja laittaa savuverho piilottamaan kokeet... Ei SS vaan IG Farben tekivät aloitteen ihmiskokeiden tekemisestä keskitysleireillä."
Sergei Djagilev
Mir iskusstva
Diaghilev loi taiteellisena johtajana lehden tyylin ja suunnitteli julkaisun, kirjoitti kriittisiä esseitä ja julkaisi vuonna 1904 monografian Dmitri Levitzkistä ja uusia suunniteltiin Fjodor Rokotovista, Vladimir Borovikovskista ja Stepan Štšukinista (1754-1828). Aleksandr Benois muistaa hänet Mir iskusstvan jäsenenä, joka oli vähiten kiinnostunut filosofiasta ja kirjallisuudesta sekä että hänen klassikoiden tuntemuksessaan oli suuria aukkoja.
Ura ulkomailla: Venäläinen baletti – Ballets russes – Djagilevin baletti, 1909-1929
Vuonna 1909 Djagilev oli riidoissa Keisarillisen baletin primaballerina Mathilde Krzesinskan kanssa, ja Venäjän keisarikunnan valtionkassa kieltäytyi rahoittamasta tulevia kiertueita ja hankkeita. Sergei pyysi apua toiselta ystävältään pianisti ja taiteensuojelija Misia Sertiltä (1872–1950). Hänen ansiostaan balettiseurue pystyi vuokraamaan Théâtre du Châtelet'n, joka oli vähemmän arvostettu kuin Pariisin oopperatalo Palais Garnier. Tuolloin Djagilev oli vielä melko skeptinen baletin suhteen. Hän sanoi, että "jokainen, jolla ei ole erityisesti älyä, voi nauttia siitä, baletissa ei ole järkeä tai aihetta." Serge Lifarin mukaan Djagilev kutsui päiviensä loppuun asti corps de ballet 'a eli balettikuoroa "karjalaumaksi".
Ontologia
Yleistä
Ontologialla on hyvin läheiset suhteet tietoteoriaan, koska todellisuutta koskevat väitteet perustuvat käsityksiin tiedon hankkimisen mahdollisuudesta ja päinvastoin. Eräs ontologinen ongelma onkin, kuinka olemassaoloa koskeviin kysymyksiin hankitaan vastaus. Ontologia on osin päällekkäistä myös logiikan kanssa; tällöin eräs keskeinen kysymys on, millaisen ontologian olemassaoloon loogiset lauseet sitoutuvat.
Historia
George Berkeley katsoi subjektiivisessa idealismissaan, että aineelliset oliot olivat vain joukko ideoita. Oliot olivat kyllä olemassa, mutta vain mielessä. Idealismi vaikutti erityisesti 1800-luvulla saksalaisessa idealismissa. Uuden ajan materialismia ovat puolestaan edustaneet muun muassa Thomas Hobbes, Pierre Gassendi, Ludwig Feuerbach, Ludwig Büchner sekä dialektiset materialistit kuten Karl Marx.
Ontologisia kysymyksiä
Ontologisia kysymyksiä ovat muun muassa seuraavat:
Mahesh Bhupathi
Yksityiselämä
Mahesh Bhupathi oli naimisissa malli Shvetha Jaishankarin kanssa seitsemän vuotta. He erosivat heinäkuussa 2010. Bhupathi meni naimisiin entisen Miss Universumin, nykyisen näyttelijän Lara Duttan kanssa siviiliseremoniassa 16. helmikuuta 2011. Kristillinen seremonia pidettiin 20. helmikuuta 2011. Parin ensimmäisen lapsen laskettu aika on tammikuussa 2012.
Idel-Ural
Lokakuun vallankumous
Kesäkuussa 1918 tšekkiläiset sotavangit nousivat bolševikkeja vastaan. Näin muodostunut tšekkiläislegioona valloitti mm. elokuun alussa Simbirskin ja 23.8. Kazanin bolševikeilta. Näihin tšekkeihin (ja slovakkeihin) yhtyi heti tataarilaisia, baškiirilaisia ja venäläisiä joukko-osastoja. Ennen pitkää tämän sotajohdon alaisista joukoista muhamettilaiset olivat enemmistönä. Näin Idel-Ural sai tilaisuuden järjestäytyä vielä uudestaan, ja Kansalliskeskus (Milli Šura ja Askeri Šura) sopi syyskuussa Ufassa kokoontuneen Venäjän valtakunnan neuvoston ja Venäjän perustuslakiasäätävän kansalliskokouksen (Utšred sobranie) edustajien asettaman Direktoriohallituksen kanssa aseellisesta yhteistoiminnasta bolševikkeja vastaan sillä ehdolla, että Venäjän (valkoinen) hallitus tunnustaa Idel-Uralin itsemääräämisoikeuden. Tšekkien ja slovakkien johtajat eivät paljoakaan välittäneet turkkilais-tataarilaisten toivomuksista; alkoi riita tšekkien, venäläisten ja tataarien välillä. Bolševikkien sotaonni kääntyi syyskuussa. He valloittivat syyskuun 7. päivä Samaran, 10. päivä Kazanin ja 12. päivä Simbirskin.
Idel-Ural nykypäivänä
pienoiskuva|Free Idel-Ural -liikkeen perustajia [[Kiova|Kiovassa 2018.]] Maaliskuussa vuonna 2018 perustettiin "Free Idel-Ural" niminen liike, joka asetti tavoitteekseen suvereniteetin saavuttamisen Tatarstanille, Baškortostanille, Tšuvassialle, Udmurtialle, Marin tasavallalle ja Mordvalle. Tarkoituksena on ollut, että kyseiset tasavallat tekevät yhteistyötä, ja myös Ukraina toimisi avustajana.
Mangrovepuukasvit
Tuntomerkit
Mangrovepuukasvit ovat pensaita tai puita. Lehdet ovat vastakkaisia, usein sahalaitaisia ja suurikorvakkeisia. Kukat ovat melko usein muunlaisia kuin viisilukuisia, verhiö on paksu ja läppämäinen, terälehdet ovat usein liuskaisia tai hapsuisia, ja kunkin ympäröimänä on hede tai pieni ryhmä heteitä. Sikiäin on usein enemmän tai vähemmän kehänalainen. Tribusten Gynotrocheae ja Rhizophoreae lajeilla on pönkkäjuuret.
Levinneisyys
Mangrovepuukasvit ovat levinneet kautta koko tropiikin. Ne eivät ole pelkästään rannikoiden mangrovesoiden lajeja, vaan niitä kasvaa myös sisämaan metsissä.
Suvut
Heimoon kuuluvat seuraavat suvut:
Obadjan kirja
Sisältö
Obadjan kirja luetaan pieniin profeetoihin lyhyytensä vuoksi. Kirja käsittä ainoastaan yhden luvun, jota ei ole numeroitu, ja jossa on vain 21 jaetta.
Édouard Balladur
Oikeiston voitettua 1986 Balladur oli Jacques Chiracin hallituksen valtiovarainministerinä 1986–1988, jossa hän aloitti laajan yksityistämisen ja vähensi sääntelyä Euroopan yhtenäisasiakirjan mukaan. Oikeiston voitettua 1993 vaalit, mutta Chiracin hävittyä rutkasti 1988 presidentinvaalit, Balladur oli presidentti François Mitterrandin nimittämänä pääministerinä 1993–1995. Pääministerinä hän ajoi läpi GATT-uudistukset ja vahvan frangin politiikkaa.
Vuoden 1995 presidentinvaaleissa Balladur pyrki presidentiksi gaullisti Chiracin ja sosialisti Lionel Jospin rinnalla. Balladur oli huono puhuja, häneltä puuttui puoluekoneiston tuki, ja häntä pidettiin "vanhan maailman" tuulahduksena tavoiltaan. Presidentinvaalissa hän jäi kolmanneksi ja erosi pääministerin paikalta. Vaikka Chirac ja Balladur julistivat olleensa ystäviä 30 vuotta, vaalikamppailu kiristi heidän välejään, eikä "balladurilaisia", kuten Nicolas Sarkozya enää päästetty Chiracin hallitukseen.
Faroksen majakka
Historia
pienoiskuva|Faroksen majakka kuvattuna mosaiikissa, joka esittää pyhää [[Markus (evankelista)|Markusta saapumassa Aleksandriaan, 1200-luku.]] Majakan maine oli niin suuri, että sen seurauksena myös muita pienempiä majakoita alettiin kutsua nimellä faros. Sama sana tarkoittaa edelleen myös nykykreikassa majakkaa.
Rakennus ja löydökset
Majakka oli eri arvioiden mukaan korkeudeltaan noin 117 ja 135 metrin väliltä. Se hävisi korkeudessa ainoastaan Kheopsin pyramidille (nykyisin 137,85 m) ja Khefrenin pyramidille (nykyisin 136,5 m); näin kaikki kolme aikansa korkeinta rakennusta sijaitsivat Egyptissä. Majakan sisäänkäyntiin päästiin nousemalla ramppia pitkin. Rakentaaltaan majakkatorni oli kolmiosainen. Alin osa, jonka korkeus oli noin 70 metriä, oli nelikulmainen ja siinä olivat majakan pysyvän varuskunnan asuintilat, eläinsuojat ja varastot. Sen ylätasanteen neljässä kulmassa oli Triton-patsaat, jotka puhalsivat suuriin simpukankuoriin. Niistä tuli ääntä, joka ohjasi laivoja sumussa. Keskikerros oli kahdeksankulmainen ja korkeudeltaan noin 30 metriä. Ylin kerros oli sylinterinmuotoinen, ja sen yläosassa poltettiin tulta ainakin yöaikaan. Ylimmän kerroksen huipulla oli Zeus Soterin eli vaaroista pelastavan Zeuksen patsas. Roomalaisaikana huipulle vaihdettiin auringonjumala Helios. Majakan ulkopuolella olivat Ptolemaioksen — todennäköisesti Ptolemaios I:n, sillä hänen lisänimensä oli myös Soter — ja hänen puolisonsa patsaat. Niiden osia on löydetty merestä. Näin veistokset heijastelivat majakan tarkoitusta, merenkulkijoiden ja heidän laivojensa pelastamista vaaroista.
Jo mainittujen veistosten lisäksi merestä on löydetty muun muassa sfinksejä, pylväitä ja niiden kapiteeleja ja obeliskien palasia sekä suuria rakennuskiviä. Löydettyjen osien perusteella majakassa vaikuttaa käytetyn uudelleen muualta Egyptistä, kuten Heliopoliista, tuotuja ja uudelleenkäytettyjä osia. Joidenkin jäännösten perusteella majakka vaikuttaa romahtaneen vuonna 1303 koilliseen päin. Erään nykyteorian mukaan majakka olisi löydösten perusteella voinut olla osa suurempaa julkisten ja uskonnollisten rakennusten kokonaisuutta.
R. Erik Serlachius
Luottamustehtävät
Serlachius toimi hallintoneuvoston puheenjohtajana Hän oli myös valtuuskunnan puheenjohtaja
Yksityiselämä
R. Erik Serlachiuksen vanhemmat olivat keskenään serkkuja. Hänen isänsä oli Gösta Serlachius ja äitinsä Sigrid Serlachius oli Mäntän tehtaiden perustajan, G. A. Serlachiuksen tytär. Hän oli perheen vanhin poika, joten hänet kasvatettiin johtamaan sukuyritystä.
Ken ja Sauli – kaukana kotoa
Ken ja Sauli – kaukana kotoa on Salatut elämät -kirjasarjan yhdestoista osa. Kirjan on kirjoittanut Outi Ikonen, ja se julkaistiin vuonna 2006. Tarinan päähenkilöt ovat Ken Ojala ja Sauli Kiviranta, jotka matkustavat Australiaan paetakseen entistä elämäänsä.
Roh Moo-hyun
Presidenttiys
Roh voitti vaalit osaksi amerikkalaisvastaisten liikkeen ansiosta. Etenkin nuoret korealaiset eivät pidä Yhdysvaltain joukkojen olosta maassa. Presidenttinä Roh oli kuitenkin päättämässä korealaisten joukkojen lähettämisestä Irakin sotaan Yhdysvaltain johtamassa liittoumassa.
Lihaskudos
Lihaskudos on säikeistä pehmytkudosta, josta lihakset enimmäkseen muodostuvat.
Rakenne ja tyypit
Kaiken lihaskudoksen yhteisiä ominaisuuksia ovat sähkönjohtavuus, ärtyvyys, venymiskyky, supistumiskyky ja rentoutumiskyky. Lisäksi noin kaksi kolmasosaa ihmisen lihaksista on tahdonalaisia.
Nahumin kirja
Sisältö
Kirjan profetian sisältönä on Assyrian kuningaskunnan pääkaupungin Niniven lähestyvä täydellinen ja lopullinen tuho. Assyrian kuningas Assurbanipal oli tuolloin valtansa huipulla, ja Ninive samoin kukoistava maailman kaupan ja kulttuurin keskus. Nahum kuvaa sitä sanoilla "Voi kaupunkia, veritekojen tahraamaa, täynnä pelkkää petosta, ryöstösaalista, sammumatonta raatelun kiihkoa!", koska se oli ryövännyt kaikki ympäröivät naapurikansat. Kaupunki oli vahvasti linnoitettu uhmaamaan kaikkia vihollisia.
Édith Cresson
Hän liittyi 1965 Mitterrandin seuraajiin avustamaan presidentinvaalikampanjassa ja liittyi sosialistipuolueeseen 1971. Vuonna 1974 hän pääsi puolueen sihteeristöön vastuullaan nuoriso- ja opiskelija-asiat. Hänet valittiin Thurén pormestariksi vuonna 1977, europarlamenttiin 1979 ja Ranskan kansalliskokoukseen 1981. Vuonna 1983 Cresson valittiin kotikaupunkinsa Châtellerault’n pormestariksi, mitä paikkaa hän piti vuoteen 1997 asti.
Cresson tunnettiin monista rasistisiksikin leimatuista lausahduksistaan. Hän lausui joka neljännen brittimiehen olevan homoseksuaali ja vertasi japanilaisia muurahaisiin.
Nate Dogg
Ura
Palattuaan Long Beachille Hale alkoi tehdä musiikkia Snoop Doggin ja Warren G:n kanssa 213-ryhmässä. Warren G soitti yhtyeen demonauhan velipuolelleen Dr. Drelle, joka oli jo menestynyt musiikkialalla ja perustanut levy-yhtiön Death Row Records yhdessä Suge Knightin kanssa. Dr. Dre piti kuulemastaan ja solmi levysopimuksen Snoop Doggin kanssa. Tämän kautta myös Hale pääsi mukaan Dr. Dren albumille The Chronic vuonna 1992, minkä jälkeen hänkin sai levytyssopimuksen. pienoiskuva|Nate Doggin ensiesiintyminen oli [[The Chronic-albumilla]]Hale teki vuonna 1994 Above the Rim -elokuvan soundtrack-albumille kappaleen ”Regulate” yhdessä Warren G:n kanssa. Siitä muodostui suuri hitti, joka oli ehdolla Grammy-palkinnolle ja viimeistään toi hänet suuren yleisön tietoisuuteen. Hän äänitti sooloalbumiaan, mutta Death Row Records ei koskaan julkaissut sitä ja hänen välinsä Suge Knightin kanssa kylmenivät. Hänen debyyttialbuminsa tuli kauppoihin vuonna 1998 Breakaway Recordsin julkaisemana.
Tärkkelys
Koostumus
Tärkkelys on valkoinen ja rakeinen molekyyli, joka ei liukene kylmään veteen eikä alkoholiin. Sen kemiallinen kaava on (C6H10O5)n. Se on polysakkaridi, jossa glukoosimonomeerit ovat liittyneet toisiinsa. Tärkkelys voi olla yksinkertainen haarautumaton polymeeri amyloosi, jonka haarautunut muoto on amylopektiini.
Moves Like Jagger
Suomessa singleä on myyty yli 10 000 kappaletta, ja se sai platinalevyn vuonna 2012. Se oli sekä Suomen virallisen listan että latauslistan kärjessä kuusi viikkoa.
Joonan kirja
Juutalaisen kalenterin pyhimpänä päivänä, jom kippurina eli sovituspäivänä Joonan kirja luetaan synagogassa.
Crazy Days
Albumi nousi listalle myös Ruotsissa. Se oli sijalla 38 elokuussa 1976.
Taustaa
Hurriganesin toinen albumi Roadrunner (1974) oli ollut erittäin suuri menestys. Sitä myytiin parissa kuukaudessa timanttilevyyn oikeuttavat 50 000 kappaletta, minkä lisäksi se sai kehuja kriitikoilta. Sitä pidetään samalla mahdollisesti merkittävimpänä suomalaisena rock-albumina. Lisäksi Hurriganesista tuli selvästi Suomen suosituin yhtye. Joulukuun 20. päivänä 1974 Roadrunner-albumin kappale ”Get On” voitti kansainvälisen European Pop Jury -kilpailun, mikä teki suuren vaikutuksen suomalaisiin. Samalla Hurriganesista alettiin kiinnostua ulkomailla, ja Roadrunner julkaistiin Suomen lisäksi myös Ruotsissa.
Unssi
Troy-unssi
12 troy-unssia = 1 troy-pauna (troy pound)
Gott erhalte Franz den Kaiser
Volkshymne Franz II/I:n aikana
Haschkan versio
Hymni Ferdinand I:n aikana
1. Gott erhalte unsern Kaiser, Unsern Kaiser Ferdinand! Reich, o Herr, dem guten Kaiser Deine starke Vaterhand! Wie ein zweiter Vater schalte Er an Deiner Statt im Land! Ja, den Kaiser, Gott, erhalte, Unsern Kaiser Ferdinand!
2. Laß in seinem Rate weilen Weisheit und Gerechtigkeit! Laß ihn seine Sorgen teilen Zwischen Zeit und Ewigkeit; Daß er hier sein Reich verwalte Nur als Deines Reiches Pfand! Ja, den Kaiser, Gott, erhalte, Unsern Kaiser Ferdinand!
Volkshymne Franz Joseph I:n ja Karl I:n aikana
1. Gott erhalte, Gott beschütze Unsern Kaiser, unser Land! Mächtig durch des Glaubens Stütze Führt er uns mit weiser Hand! Laßt uns seiner Väter Krone Schirmen wider jeden Feind: Innig bleibt mit Habsburgs Throne Österreichs Geschick vereint.
Rinteen hallitus
Rinne jätti eronpyyntönsä tasavallan presidentille 3. joulukuuta 2019 Postiin liittyneen kohun jälkeen. Hallitus jatkoi toimitusministeristönä Marinin hallituksen nimittämiseen asti.
Ministerit
Ministereitä hallituksessa oli yhdeksäntoista. SDP sai hallitukseen seitsemän ministeriä, keskusta viisi ministeriä, vihreät kolme ministeriä ja vasemmistoliitto sekä RKP kumpikin kaksi ministeriä. RKP nimesi ministerinsä 2. kesäkuuta, SDP sekä vihreät 4. kesäkuuta, ja keskusta sekä vasemmistoliitto 5. kesäkuuta. Järjestäytymisistunnossa valtioneuvosto määräsi Mika Lintilän pääministerin sijaiseksi.
Huomautuksia
<references group="Huom" />
Pakolaiset ja maahanmuutto
Pakolaiskiintiö nostetaan 850–1 050 henkilöön. Kielteisen turvapaikkapäätöksen saaneelle voidaan asentaa jalkapanta. Työperäistä maahanmuuttoa lisätään.
Turvallisuus
Poliiseja palkataan 300 lisää. Poliisien määrä nostetaan 7 500 henkilötyövuoteen vuoteen 2022 mennessä. Lisävoimavarat kohdennetaan operatiiviseen toimintaan. Poliisille määritellään enimmäisvasteajat koko Suomeen. Erilaisista etnisistä taustoista tulevien hakeutumista poliisikoulutukseen pyritään edistämään ja kielitaitoon kiinnitetään huomiota.
Valtiosihteerit ja erityisavustajat
Hallitus on perustellut avustajakunnan kasvattamista lainvalmistelun laadun parantamisella sekä Suomen EU-puheenjohtajakaudella.
Talous
Pääministeri Rinne on valtiontalouden menojen osalta puolustanut erilaista linjaa, kuin Sipilän ja Kataisen hallituksilla on ollut. Rinne puhuu vastasyklisyydestä eli suhdanteen heiketessä investoidaan, jotta talous pysyisi pitkällä aikavälillä kasassa.
Aluepolitiikkaa
Pääministeri Rinne totesi syyskuussa 2019 että hallitus ajaa vahvaa aluepolitiikkaa. Hänen mukaansa viime vuosina on tehty päätöksiä, jotka ovat olleet vahingollisia alueiden ihmisille, yrityksille ja elinvoimalle. Rinne totesi että opettaja­koulutusten lakkautukset ovat esimerkkejä päätöksistä, jollaista aluepolitiikan ei pidä olla, ja lupasi muutosta. Hän korosti, että hallitus ei jaa Suomea menestyjiin ja häviäjiin. Hallitus suunnittelee pakettia, jolla esimerkiksi Savonlinnan tilanteeseen pyritään vaikuttamaan.
Talouspolitiikka
Elinkeinoelämän valtuuskunnan EVAn johtaja Emilia Kullas kritisoi kesäkuun 2019 alussa sitä, että hallituksen niin sanottujen tulevaisuusinvestointien listalta puuttuvat varsinaiset investoinnit ja että sen sijaan hallitus aikoo käyttää valtion omaisuudesta myytäviä tuloja juokseviin menoihin jopa kolmen miljardin euron arvosta. Hänen mukaansa omaisuustuloja olisi järkevämpää käyttää juoksevien menojen sijaan tuottavuutta parantaviin investointeihin, tai jos tuottavia investointikohteita ei ole, julkisen velan lyhentämiseen.
Sosiaali- ja terveydenhuolto
Kokoomuksen puheenjohtaja Petteri Orpo syytti syyskuussa 2019 SDP:tä vaallupauksen pettämisestä Antti Rinteen kerrottua, että tarvittavaa 4 000 lisähoitajaa ja lääkäriä ei saada menossa olevalla vaalikaudella rahan puutteen vuoksi. Orpon mukaan vanhuspalveluihin kaavailut 0,7:n hoitajamitoitus maksaa lisää 200–250 miljoonaa euroa vuodessa, ja hän katsoo että mikäli tätä rahaa ei anneta kunnille, hallitus vie kunnat taloudelliseen ahdinkoon. Hän vaati myös että mahdollinen hoitajamitoitus ei saa tarkoittaa sitä, että hoitajia siirretään pois vanhusten kotipalveluista tai vammaispalveluista.
Koulutus
Ammattikoulujen järjestön Amken johtaja Veli-Matti Lamppu kritisoi ammattikoulujen kolmen vuoden lisärahoitusta "silmänkääntötempuksi", sillä lisää opetusta tarvittaisiin pysyvästi. On myös vaikeampi saada opettajia pätkätöihin.
Jimmy Martin
Jimmy Martin (10. elokuuta 1927 – 14. toukokuuta 2005) oli yhdysvaltalainen bluegrass-muusikko.
Zhu Xi
Elämä
Zhu Xi oli alkujaan Fujianista, missä hänen isänsä työskenteli erilaisten hallinnollisten piirien johtajana, kunnes joutui jättämään työnsä hyökkäilevien mongolien takia. Vuodesta 1158 lähtien hän opetteli muun muassa Li Tongin alaisena pohjoisen Song-dynastian (960–1126) mestareiden Zhou Dunyin (1017–73), Zhang Zain (1020–77) sekä veljesten Cheng Hao (1032–85) ja Cheng Yi (1033–1107) kungfutselaista ajattelua ja yhdisteli näistä filosofisesti kiinnostavan uuskunfutselaisen kokonaisuuden.
Fight Club (kirja)
Tyler Durden
Tyler on nihilisti ja kulutusyhteiskunnan vastustaja. Hän työskentelee öisin ja aiheuttaa työnantajilleen jatkuvasti vaikeuksia. Hän on myös toinen fight clubin, tappelukerhon, perustajista.
Makedonian lippu
Makedonian lippu voi viitata seuraaviin:
Gimli (Manitoba)
Gimlissä sijaitsee myös Royal Canadian Air Forcen käytöstä poistettu lentokenttä, jota käyttävät nykyisin paikallinen liitovarjo- ja liitokonekerho Gimli Gliding Center sekä Royal Canadian Air Cadets. 23. heinäkuuta 1983 Ottawasta Edmontoniin matkalla ollut Air Canadan Boeing 767 (lento 143) suoritti onnistuneen pakkolaskun käytöstä poistetulle kentälle polttoaineen loputtua kesken lennon. Tapaus sai julkisuudessa nimen Gimli Glider.
Jessica De Gouw
Jessica De Gouw (s. 15. helmikuuta 1988 Perth, Länsi-Australia) on australialainen näyttelijä, joka tunnetaan parhaiten televisiosarjoista Dracula ja Arrow.
De Gouw opiskeli näyttelemistä Curtin Universityssä, josta hän valmistui 2011. Samana vuonna hän sai ensimmäiset isommat roolinsa televisiosarjoista Underbelly ja Crownies. Vuonna 2012 hän muutti Los Angelesiin ja pian hän saikin vierailuroolin Helena Bertinellinä eli Metsästäjättärenä The CW:n alkamassa olleesta Arrow-sarjasta. Hän esiintyi ensimmäisellä tuotantokaudella kolmessa jaksossa ja palasi rooliinsa yhdessä toisen tuotantokauden jaksossa. Ei ole tiedossa, tuleeko hän esiintymään sarjassa vielä jatkossa.
17P/Holmes
Vuoden 2007 purkaus
17P/Holmesilla ei vuoden 2007 ohituksen aikana havaittu komeetoille ominaista sumumaista pyrstöä, joskin joitakin viitteitä hyvin harvasta pyrstöstä saatiin lokakuun loppuun mennessä. Komeetan ydintä ympäröivästä pölystä ja kaasusta muodostuva koma laajentui kirkastumisen jälkeen voimakkaasti (katso ), ja marraskuun alussa komeetan kulmaläpimitta taivaalla oli jo noin 15 kaariminuuttia eli puolet Kuun kulmaläpimitasta. Kohde säilytti kirkkautensa hyvin ja näkyi helposti paljain silmin tähtimäisenä kohteena. Marraskuun lopussa komeetan koko oli jo noin 50 kaariminuuttia eli lähes kaksi Kuun läpimittaa. Marraskuun puolivälissä komeetta alkoi menettää kirkkauttaan. Komeetan ydintä ympäröivä koma laajeni entisestään, ja sen läpimitaksi mitattiin 1,4 miljoonaa kilometriä, mikä teki siitä hieman Aurinkoa kookkaamman kohteen. Komeetan himmentyessä sen koma jatkaa vähittäistä laajenemistaan.
Ilkka Haikala
Ilkka Juhani Haikala (20. maaliskuuta 1952 Helsinki – 20. joulukuuta 2010 Helsinki) oli Tampereen teknillisen yliopiston professori.
Kirjallinen tuotanto
Haikala kirjoitti useita tieteellisiä artikkeleita ja kolme kirjaa, joista on otettu useampia painoksia:
Élie Baup
Élie Baup (s. 17. maaliskuuta 1955) on ranskalainen jalkapallovalmentaja ja entinen pelaaja.
Saturday (Rebecca Blackin kappale)
Kappalelista
Digitaalinen lataus
Kuningas Ottokarin valtikka
Kuningas Ottokarin valtikka on ensimmäinen suomeksi painettu Tintti-tarina. WSOY julkaisi sen vuonna 1961 nimellä Ottokarin valtikka. Vuonna 1974 Zoom-lehti julkaisi sen 16-osaisena jatkosarjana, myös nimellä Ottokarin valtikka. Myöhemmin Otava julkaisi kyseisen albumin Heikki ja Soile Kaukorannan suomentamana vuonna 1977 Tintin seikkailut -sarjan 19. osana ja antoi sille uudeksi nimeksi Kuningas Ottokarin valtikka. Vuonna 2015 Otava julkaisi tarinan uudessa Lehtimies Tintti seikkailee -albumisarjassa nimellä Ottokarin valtikka.
Juoni
Tintti varastaa bordurialaisille kuuluvan Messerschmitt Bf 109 -hävittäjän ja lentää sillä takaisin Syldaviaan. Syldavian ilmatilaan saavuttuaan kone joutuu syldavialaisen ilmatorjunnan tuhoamaksi, mutta Tintti onnistuu pelastautumaan laskuvarjolla. Kun Tintti lopulta saapuu Syldavian pääkaupungin Klowin kuninkaanlinnaan ja valtikka palautetaan takaisin kuninkaalle, salaliitto paljastuu syldavialaisen, borduurimielisen Teräskaarti-puolueen johtajan Müsstlerin suunnittelemaksi. Kuningas määrää Müsstlerin ja muut salaliittolaiset vangittaviksi, ja määrää syldavialaisia joukkoja Syldavian ja Bordurian väliselle rajalle. Borduria kuitenkin vetää omat joukkonsa rajalta ja julkaisee lausunnon, jossa se hämmästelee syldavialaisten ”käsittämätöntä asennoitumista”.
Chavínin kulttuuri
Chavinin edeltäjät
Chavinia muistuttavaa kulttuuria esiintyi Perun alkujakson lopulla noin 1300–850 eaa. Cerro Sechinin kaiverrukset ajoittuvat vuoteen 1300 eaa. Cerro Sechinistä on löydetty kiviveistoksia ajalta noin 1300 eaa. "Chavinoidi"-kerrostuma oli Kotoshissa noin 1200–870 eaa. Samoin La Galgadassa ja Shillacotossa oli "chavinismia" noin 1200–900 eaa. ehkä. Rannikon Huaca de los Reyesin temppeliveistokset muistuttavat Chavinia n. 1200 eaa. Anconissa ja Garagayssa oli "chavinoideja" noin 1000 eaa.
Chavínkulttuuri
sekä Perun etelärannikolle, mm. Carhuaan ja Ocucajeen ja Titicacajärven lähelle Pucaraan.
Beckie Scott
2002 Salt Lake Cityn olympialaisissa Scott sijoittui alun perin takaa-ajokisassa kolmanneksi, mutta kun molemmat tuloksissa hänen edellään olleet maastohiihtäjät, venäläiset Larisa Lazutina ja Olga Danilova, myöhemmin hylättiin heidän jäätyään kiinni doping-aineen käytöstä, nousi Scott olympiavoittajaksi. 2003 Val di Fiemmen MM-hiihdoissa Scott jatkoi hyviä otteita ollen sprintissä neljäs ja takaa-ajossa kuudes. Takaa-ajossa hän oli neljäs myös Oberstdorfin MM-hiihdoissa. 2006 Torinon olympialaisissa Scott saavutti sprintin parikilpailussa hopeaa yhdessä Sara Rennerin kanssa.
Opole
Hallinto ja aluejako
Opole on vuodesta 2019 lähtien jaettu seuraaviin 13 kaupunginosaan (suluissa jako vuosien 2017–2019 kaupunginosajaon mukaisiin alueisiin):
Wilhelm Busch
Teokset
thumb|Max ja Moritz thumb|Hans Hokkisääri
Tuutarin mäet
Äijänmäen kaakkoispuolella sijaitsee 155 metriä korkea Mölkönmäki eli Kirkonmäki (ven. Kirhgof), jolla oli ennen sotaa Tuutarin luterilaisen seurakunnan kirkko. Nykyään siellä toimii Tuutari-park -niminen laskettelukeskus.
Korvikealkoholi
Pulituuri
Pulituuri on ranskalaisessa kiillotuksessa käytetty spriipohjainen sellakkaliuos.
”Telaketju”
Sota-aikana Suomessa käytettiin moottoripolttoaineena spriillä jatkettua bensiiniä niissä ottomoottoriajoneuvoissa, joiden käyttöön puukaasuttimet eivät soveltuneet. Alkoholibensiinistä erotettua ja korvikealkoholina käytettyä etanolia kutsuttiin telaketjuksi. Nimitys saattaa liittyä siihen, että alkoholia erotettiin juotavaksi myös bensiinikäyttöisten panssarivaunujen ja rynnäkkötykkien polttoaineesta.
Patrice Evra
Seurajoukkueura
Evra potkaisi marraskuussa 2017 joukkueensa Olympic Marseillen ottelun alkulämmittelyssä erästä fania päähän ja erotettiin teon seurauksena joukkueesta. Hän sai lisäksi vuoden 2018 kesäkuun loppuun kestävän pelikiellon UEFA:n alaisiin seuraotteluihin ja 10 000 dollarin sakot.
Maajoukkueura
Evra on pelannut kaikkiaan 81 maaottelua eikä ole tehnyt niissä yhtään maalia.
Sortavalan maalaiskunta
Sortavalan maalaiskunta on entinen Suomen kunta Laatokan Karjalassa Neuvostoliitolle luovutetulla alueella. Sortavalan maalaiskunta sijaitsi Laatokan pohjoisrannikolla ja siihen kuului manneralueen lisäksi laaja saaristoalue rannikon tuntumassa sekä kauempaa Laatokalta Valamon saaristo. Sortavalan maalaiskunnan naapurikuntia olivat Harlu, Ruskeala, Uukuniemi ja Jaakkima sekä maalaiskunnan "sisällä" Sortavalan kaupunki. Maalaiskunnan pituus koillisesta lounaaseen oli noin 35 kilometriä ja luoteesta kaakkoon 25 kilometriä (Valamoa ei näissä luvuissa ole laskettu mukaan). Sortavalan maalaiskunta oli kokonaan luovutetuista maalaiskunnista väkiluvultaan suurin. pienoiskuva|[[Kuntaliitto|Kuntaliiton teetättämä Sortavalan maalaiskunnan perinnevaakuna vuodelta 2021.]] Sortavalan luterilainen kirkko sijaitsi kaupungin alueella ja se oli maa- ja kaupunkiseurakunnan yhteinen. Maalaiskunnan ortodoksit kuuluivat Sortavalan ortodoksiseen seurakuntaan, jonka pääkirkko sijaitsi myös kaupungin alueella.
Sefanjan kirja
Sisältö
Eri tutkijat jakavat kirjan sisällön eri tavalla. Huolimatta melko lyhyestä pituudestaan, kirja sisältää useita yleisiä profeetallisia teemoja. Kirjan kuvaukset ovat profeetallisen kirjallisuuden eloisampia. Silti se on myös täysin yksiselitteinen julistaessaan kaiken entiselleen palauttamista niille, jotka selviävät "Herran suuresta päivästä".
Sierra Morena
Sierra Morena on muodostunut pohjoiseen siirtyvän Afrikan laatan paineessa. Siellä on arvokkaita lyijyn, hopean, elohopean ja muiden metallien esiintymiä, joita on hyödynnetty jo esihistoriallisina aikoina.
Atka
Atka on Atka Islandilla sijaitseva kaupunki Aleuttien saaristossa Alaskassa.
Tokitsukaze
Palvelus
Alus suojasi 3. maaliskuuta 1943 joukkojenkuljetussaattuetta Rabaulista Laeen. Liittoutuneiden lentokoneet hyökkäsivät saattueen kimppuun (Bismarckin meren taistelu) ja upottivat kaikki kuljetusalukset sekä useita saattajia. Tokitsukaze sai osuman, joka tappoi 19 miestä. Alus hylättiin, vaikka se ei uponnut. Liittoutuneiden lentokoneet upottivat 4. maaliskuuta hylyn 100 kilometriä Finschhafenista kaakkoon.
Francisco Assis
Assis on koulutukseltaan filosofian kandidaatti Porton yliopistosta.
The Legend of Zelda: Oracle of Ages
Vastaanotto
Pelillä on Gamerankings-sivustolla 92.20% pisteet.
Gamespot antoi arvostelussaan pelille arvosanaksi 9.2/10.
Juomakori
thumb|Vanhoja puisia juomakoreja thumb|Uudempia muovisia juomakoreja Juomakori on tavanomaisesti 24 tölkin tai pullon kuljettamiseen tarkoitettu esine. Varhaisimmat juomakorit olivat puisia, suorakaiteen muotoisia laatikoita, joiden reunat olivat hieman kuljetettavia pulloja korkeammat. Myöhemmin uusien valmistusmateriaalien myötä puu korvattiin PVC:llä. Viimeisimmät juomakorit ovat kutistuneet muovisiksi tai kartongista valmistetuiksi kuljetusalustoiksi, jotka kattavat lähinnä pullojen tai tölkkien pohja-alan ja joista käytetään myös nimitystä lava.
Sakarjan kirja
Historia
Sakarjan kirjan kirjoitti profeetta Sakarja. Hänen nimensä tarkoittaa "Jahve on muistanut". Hänen todellinen henkilöllisyytensä on ainoastaan yksi kirjaan liittyvistä kysymyksistä. Kirjan tarkoituksena ei ole olla niinkään historiallinen vaan teologinen ja pastoraalinen (paimentava). Nykyäänkin historialliset tosiasiat saattavat joskus sulautua yhteen antamaan tilaa varsinaiselle viestille ja kokonaiskuvalle. Tämä pätee myös uskonnollisiin perinteisiin.
Luettelo itsenäisistä valtioista
Näiden lisäksi on 4 valtiota, jotka eivät ole Yhdistyneiden kansakuntien jäseniä, mutta joilla on tunnustus itsenäisyydelleen vähintään 20 valtiolta: Kosovo, Länsi-Sahara, Taiwan (Kiinan tasavalta) ja Palestiina (joka on YK:n tarkkailijajäsen).
Lauri Tiainen
Suomen sisällissota
Hän palasi Suomeen aselaiva S/S Equityn ensimmäisellä matkalla ja nousi maihin 31. lokakuuta 1917 Vesterön saarella ja otti osaa asevaraston vartiointiin sekä kuljetukseen mantereelle. Tämän jälkeen hän toimi asekuljetuksien järjestelyissä Vöyrissä, Ylihärmässä ja Kauhavalla sekä suojeluskuntien harjoitus- ja perustamistehtävissä Mustasaarella ja Vaasassa. Hänet määrättiin Pietarsaaren suojeluskunta-alueen päälliköksi 28. tammikuuta 1918 ja johti venäläisten aseistariisumista Pietarsaaressa, jonka jälkeen hän osallistui Oulun valtaukseen johtamalla etujoukkoa, joka hyökkäsi asema-aluetta ja työväentaloa vastaan. Hän toimi 20. helmikuuta 1918 alkaen Vilppulan rintaman päällikkönä etenemisen alkamiseen saakka ja sen aikana Tampereen valtaukseen saakka ensin Hämeen ryhmän 4. Vilppulan pataljoonan ja myöhemmin 1. Ruoveden pataljoonan komentajana.
Sisällissodan jälkeinen aika
thumb|150px|12. Divisioonan komentaja Lauri Tiainen. Sisällissodan jälkeen hänet komennettiin 20. toukokuuta 1918 Karjalan armeijakunnan alipäällystökurssien johtajaksi ja 1. elokuuta 1918 Karjalan rykmentti n:o 2:n (myöhemmin Laatokan jalkaväkirykmentti n:o 6 ja Viipurin rykmentti) I pataljoonan komentajaksi, josta hänet siirrettiin 20. tammikuuta 1922 rykmentin talouspäälliköksi ja 29. helmikuuta 1923 alkaen uudelleen I pataljoonan komentajaksi. Rykmentin varakomentajuuden hän otti vastaan 16. kesäkuuta 1923, josta hänet siirrettiin 16. toukokuuta 1924 Jalkaväen kapitulanttikoulun johtajaksi, josta hänet siirrettiin 15. elokuuta 1924 Pohjanmaan jääkäripataljoonaan ja 15. syyskuuta 1925 Karjalan kaartin rykmenttiin ja edelleen 4. heinäkuuta 1929 Savon prikaatiin. Karjalan sotilasläänin komentajaksi hänet nimitettiin 1. heinäkuuta 1933.
Jim Jefferies
Ura valmentajana
Helmikuun alussa 2010 pian Kilmarnockista lähtönsä jälkeen Jefferies palasi Heartsin päävalmentajaksi. Jefferies johdatti Heartsin kauden 2010/11 päätteeksi Skotlannin valioliigassa kolmanneksi. Hän sai potkut elokuun alussa 2011, kun kaudesta oli pelattu vain kaksi ottelua, joista toisen Hearts oli hävinnyt ja toisen pelannut tasan.
Robert Atkins
Robert James Atkins (s. 5. helmikuuta 1946) on brittiläinen Konservatiivipuolueen poliitikko. Hän oli parlamentin jäsenenä vuosina 1979–1997, ja hänestä tuli vuonna 1999 jäsen Euroopan parlamenttiin, jossa hän kuului Euroopan kansanpuolueen ja Euroopan demokraattien ryhmään. Hänen europarlamenttikautensa loppui vuonna 2014.
Velipuolikuu
Kirja
Vuonna 2014 Docendo-kustantamo julkaisi sarjaan liittyvän kirjan Velipuolikuun vetovoima – Pääsiäishanukkaan valmistus ja muita sketsiohjeita, jonka on kirjoittanut sarjan ohjaaja Kyrönseppä. Kirja sisältää muun muassa sarjan sketsien käsikirjoituksia ja sarjan tekijöiden kommentteja.
Urakaze
Palvelus
Bruneista alus lähti 16. marraskuuta 1944 Kureen. Alus suojasi Yahagin, Hamakazen, Isokazen ja Yukikazen kanssa taistelulaiva Yamatoa, Nagatoa ja Kongōa. Alukseen osui 21. marraskuuta 1944 Formosan Keelungista 120 kilometriä luoteeseen Yhdysvaltain laivaston sukellusvene USS Sealionin laukaisema torpedo, jonka aiheuttama räjähdys tuhosi aluksen. Tuhossa sai surmansa koko miehistö sekä 17. hävittäjäviirikön komentajan Tanii Tamotsun.
Oleg Kotov
Kotov on ammatiltaan lääkäri. Hänet valittiin kosmonauttikoulutukseen vuonna 1996.
General MIDI
Ohjelman vaihto
Eri ohjelmien numeroiden on vastattava seuraavia soitinääniä:
Luettelo televisiosarjan Buffy, vampyyrintappaja jaksoista
Tämä on luettelo Buffy, vampyyrintappaja -televisiosarjan jaksoista.
The Curse of Monkey Island
The Curse of Monkey Island on LucasArtsin kehittämä ja julkaisema seikkailupeli. Peli on julkaistu vuonna Windowsille. Peli on jatkoa sarjan aiemmille osille The Secret of Monkey Island ja Monkey Island 2: LeChuck's Revenge ja on Monkey Island -sarjan kolmas osa.
Daniel Välitalo
Saavutukset
Maajoukkueessa
Korfun julistus
Serbian sijaishallitsijana toiminut prinssi Aleksanteri kannatti myös ajatusta Jugoslavian valtiosta. Maailmansodan päätyttyä hän julisti 1. joulukuuta 1918 perustetuksi Serbien, kroaattien ja sloveenien kuningaskunnan, jota myös Korfun julistuksessa oli tarjottu uuden valtion nimeksi. Kuningaskunta uudelleennimettiin lokakuussa 1929 Jugoslaviaksi.
Tunkua
Historia
1900-luvun alussa Tunkua muodosti Arkangelin läänin Kemin kihlakuntaan kuuluneen volostin eli kunnan, joka koostui yhdestä kyläkunnasta. Se rajoittui lännessä Kemin kihlakunnan Jyskyjärven, pohjoisessa Voijärven ja idässä Suikujärven volosteihin sekä etelässä Aunuksen läänin Rukajärven volostiin. Vuonna 1905 Tunkuan volosti ja kyläkunta käsittivät 26 kylää, joissa oli yli 1 900 asukasta. Tunkuan volostiin kuuluivat Hiisijärven (ven. Hižezero), Jemosenvaaran (Kelevaraka), Kevättämäjärven, Koivuniemen, Kompakan (Kompakovo), Kuikkavaaran (Kuikovaraka), Kutšjärven (Kutšezero), Lammintaustan (Zalambino), Lukinsaaren (Lukin Ostrov), Lusmanvaaran (Lužmovaraka), Markkisenvaaran (Markova Gora), Maasjärven, Perttijärven (Pertozero), Petškanvaaran (Petškinvaraka), Pompinvaaran (Pompinvaraka), Siikavaaran (Sigovaraka), Säynöänvaaran (Šaunivaraka), Vennäisjärven (Venozero), Viikatehjärven (Kosoje Ozero), Viirun (Virnavolok), Voingin (Voinga) ja Votulman (Vatulma) kylät sekä Kallivolahden (Kalilvolahti), Onihman (Onigma) ja Suurijärven (Šurozero) uudiskylät. Koivuniemi, Lukinsari ja Voinki kuuluivat Voijärven seurakuntaan. Tunkuan kylässä oli 69 taloa ja 354 asukasta.
Nykypäivä
Nykyään kylän asukkaat saavat elantonsa etupäässä omista pienviljelmistään. Puunhankinta tarjoaa muutamia työpaikkoja. Kylässä toimii kauppa ja kansantalo museoineen. Kesäaikaan asukasluku kasvaa kaksinkertaiseksi.
Mothman
Tutkimukset
Mothman-aihe on edelleen varsin suosittu. Se on inspiroinut muun muassa erilaisia Internet- ja muita kerhoja, oheistuotteita ja elokuvan Mothman – sanansaattaja (The Mothman Prophecies) (2002), joka perustuu John Keelin kirjaan ja väitteisiin.
Gruffudd ap Llywelyn
Gruffudd oli kuningas Llywelyn ap Seisyllin poika. Hänen nuoruusvuosistaan ei tiedetä paljoa. Gruffudin sanotaan olleen nuorukaisena hidas ja jopa apaattinen, mutta myöhemmin noussut kunnianhimo muutti hänet rohkeaksi ja määrätietoiseksi mieheksi.
Suomen Punainen Kaarti
Suomen Punaisen Kaartin kokonaisvahvuudeksi sisällissodan aikana on arvioitu noin 100 000 taistelijaa. Heidän joukossa oli 3 000–4 000 venäläistä sekä noin 2 600 naista. Rintamalla oli kuitenkin samanaikaisesti heistä vain noin 40 000. Suomen punaisen kaartin rintamatappiot olivat yhteensä noin 5 700 kuollutta ja 10 000–12 000 haavoittunutta. Suuri osa kuolleista oli antautumisen jälkeen teloitettuja, joten taistelukentällä kaatuneiden todellinen määrä ei ole selvillä.